
PATVIRTINTA:

2026-10-29
Centrinio viešųjų pirkimų ir koncesijų skyriaus Viešojo pirkimo komisijos  

posėdžio protokolu Nr.  32-19-59 
MAŽOS VERTĖS PIRKIMO SKELBIAMOS APKLAUSOS BŪDU PIRKIMO SĄLYGOS, VYKDANT PIRKIMĄ CVP IS PRIEMONĖMIS

PASTATO VILNIAUS G. 29, KAUNE, GRIOVIMO DARBŲ, STATYBVIETĖS SUTVARKYMO IR INŽINERINIŲ PASLAUGŲ PIRKIMAS
2026 m.

Kaunas
SKELBIAMOS APKLAUSOS SĄLYGOS
1. PERKANČIOJI ORGANIZACIJA, UŽSAKOVAS: Kauno miesto savivaldybės administracija, Kaunas (įmonės kodas 188764867), Laisvės al. 96, 44251 Kaunas.
2. BENDROSIOS NUOSTATOS.

2.1. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – VPĮ),  2017 m. birželio 28 d. Viešųjų pirkimų direktoriaus įsakymu Nr. 1S-97 „Dėl mažos vertės pirkimų tvarkos aprašo patvirtinimo“, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis.

2.2. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) interneto adresu: https://viesiejipirkimai.lt.

2.3. Bet kokia informacija, pirkimo sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjai, kurie priėmė kvietimą arba yra priskirti prie pirkimo). 
2.4. Visos pirkimo sąlygos nustatytos pirkimo dokumentuose, kuriuos sudaro:

2.4.1. skelbimas apie pirkimą;

2.4.2. pirkimo sąlygos (kartu su priedais);

2.4.3. dokumentų paaiškinimai (patikslinimai), taip pat atsakymai į dalyvių klausimus (jeigu bus).

2.5. Perkančiosios organizacijos kontaktiniai asmenys:

2.5.1. dėl klausimų, susijusių su pirkimo objektu – Kauno miesto savivaldybės administracijos Statybos valdymo skyriaus Remonto darbų poskyrio specialistas Algirdas Stankevičius, tel. +370 687 29306,  el. p. algirdas.stankevicius@kaunas.lt;

2.5.2. dėl klausimų susijusių su viešųjų pirkimų procedūromis, pirkimo sąlygų reikalavimais –  Kauno miesto savivaldybės administracijos Centrinio viešųjų pirkimų ir koncesijų skyriaus vyriausioji specialistė Vilma Tamašienė, tel. +370 37 220270, el. p. vilma.tamasiene@kaunas.lt.
3. ATLIEKAMO PIRKIMO VERTĖ – mažos vertės pirkimas.

4. PIRKIMO OBJEKTAS: pastato Vilniaus g. 29, Kaune, griovimo darbų, statybvietės sutvarkymo ir inžinerinių paslaugų pirkimas.

Pirkimo objekto kodas pagal BVPŽ: 45111100-9 (Griovimo darbai)
5. PIRKIMO APIBŪDINIMAS. Pastato – garažo (pastatas plane pažymėtas 4I2p, unikalus Nr. 1994-7002-2021) Vilniaus g. 29, Kaune, (neypatingasis statinys patenka į kultūros paveldo objekto – Kauno senamiestis (kodas 20171) saugomą zoną) griovimo darbai su statybvietės sutvarkymu ir inžinerinių paslaugų* suteikimas.
*Inžinerinės paslaugos: griovimo aprašo parengimas, reikalingų leidimų ir licencijų gavimas, vykdymo dokumentacijos parengimas ir suderinimas nustatyta tvarka, elektroninio statybos darbų žurnalo (ESDŽ) pildymo paslauga ir kitos inžinerinės paslaugos, reikalingos statybos užbaigimo procedūroms atlikti, kad būtų surašytas reikiamas statybos užbaigimo dokumentas (deklaracija).
Rangovui prieš pateikiant pasiūlymą rekomenduojama apžiūrėti numatytą griauti objektą ir įvertinti darbų atlikimo vietą, faktinius darbų kiekius, kad Rangovas galėtų įvertinti išlaidas ir pateikti fiksuotos kainos pasiūlymą. Kontaktinis asmuo numatomų griauti objektų apžiūrai Algirdas Stankevičius, tel. +370 687 29306, el. p. algirdas.stankevicius@kaunas.lt;
Sutarties trukmė:
Sutartis įsigalioja:

- jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais. Elektroninė sutartis sudaroma vienu egzemplioriumi;

- jei sudaroma popierinė Sutartis, ji įsigalioja, kai ją fiziniais parašais pasirašo Šalys ir patvirtina antspaudais, jei antspaudą Sutarties Šalis turėti privalo. Popierinė Sutartis sudaroma dviem vienodą teisinę galią turinčiais egzemplioriais, po vieną abiem Šalims.

Sutartis galioja iki visiško sutartinių įsipareigojimų įvykdymo, bet ne ilgiau kaip 6 (šešis) mėnesius. Sutarties galiojimo pabaiga neatleidžia Šalių nuo visiško Sutartimi prisiimtų įsipareigojimų įvykdymo.
Sutarties įvykdymo užtikrinimas nereikalaujamas. 
Darbų atlikimo vieta:  Vilniaus g. 29, Kaunas. 
Preliminarioji sutartis nebus sudaroma.

Pirkimo objektas į dalis neskaidomas. Tiekėjai privalo siūlyti visa darbų apimtį, nurodytą pirkimo sąlygose.
Pasiūlymo galiojimo užtikrinimo dokumentas nereikalaujamas.
Ekonomiškai naudingiausio pasiūlymo vertinimo kriterijus: kaina. Ekonomiškai naudingiausiu pasiūlymu bus laikomas mažiausios kainos pasiūlymas.

Motyvai, kodėl pirkimas neatliekamas naudojantis centrinės perkančiosios organizacijos paslaugomis (elektroniniu katalogu): CPO LT kataloge nėra galimybės pirkti kultūros paveldo apsaugos zonoje esančio pastato griovimo darbų.
CPO katalogo tikrinimo data: 2026-10-19.
Pasiūlymų pateikimo terminas: iki pagrindinėje pirkimo informacijoje apie pirkimą nurodyto termino.
Su pasiūlymais susipažįstama CVP IS priemonėmis pagrindinėje pirkimo informacijoje nurodytą paskutinę pasiūlymų pateikimo dieną.

Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.1 papunkčiu, perkančioji organizacija sutarties 11.14 papunktyje nustatė perkamiems darbams taikomus aplinkos apsaugos kriterijus (reikalavimus): tiekėjas visą sutarties vykdymo laikotarpį atliekamiems griovimo darbams turi taikyti aplinkos apsaugos vadybos sistemą pagal LST EN ISO 14001 „Aplinkos vadybos sistemos. Reikalavimai ir naudojimo gairės“ (LST EN ISO 14001) arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais, t. y. tiekėjo taikomų aplinkos apsaugos vadybos priemonių aprašymu, atitinkančiu visus sutarties 11.14 papunktyje nurodytus reikalavimus.
Sutarties projekte nustatytos sankcijos už šių tiekėjo prisiimtų įsipareigojimų nesilaikymą.
Perkančioji organizacija vykdė rinkos konsultaciją susijusią su šiuo pirkimu (pirkimo ID: 10145309). Informacija apie vykdytą rinkos konsultaciją skelbiama: https://viesiejipirkimai.lt/epps/pmc/viewPmc.do?resourceId=10145309 
6. REIKALAVIMAI TIEKĖJUI, PASIŪLYMO SUDĖTIS: 

6.1. Pasiūlymą sudaro žemiau nurodytų dokumentų visuma:
6.1.1. Užpildytas pasiūlymas, parengtas elektroninėje formoje pagal pirkimo sąlygų 1 priede pateiktą formą. Prašome užpildytą pasiūlymo formą CVP IS „prisegti“ atskiru failu, pavadinimu „Pasiūlymas“. Tiekėjas pasiūlyme turi nurodyti kokius subrangovus ir ūkio subjektus, kurių pajėgumais tiekėjas remiasi, kokiems darbams, paslaugoms ir kokiai pirkimo sutarties daliai ketina pasitelkti, kokia pasiūlyme pateikta informacija yra konfidenciali. Konfidencialius dokumentus taip pat prašome „prisegti“ atskirais failais, pavadinant juos pagal atitinkamą dokumento pavadinimą.
Subrangovas – tretysis asmuo, tiekėjo pasiūlyme įvardintas kaip subtiekėjas, paskirtas tiekėjo atlikti dalį darbų, sutartyje nustatyta tvarka ir veikia aktyviai, t. y. teikia ar vykdo dalį darbų, kurio kvalifikacija tiekėjas nesiremia, kad atitiktų kvalifikacijos reikalavimus. Jeigu tiekėjas ketina sutarties vykdymui pasitelkti specialistą – fizinį asmenį, kurio kvalifikacija tiekėjas nesiremia, tačiau neplanuoja jo įdarbinti, tokiu atveju specialistas (fizinis asmuo) pasiūlyme turi būti nurodomas kaip tiekėjo subrangovas.

Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.
Pastaba: Vadovaujantis Tiekėjo kvalifikacijos reikalavimų nustatymo metodika, patvirtinta Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105, ūkio subjektai, kurių pajėgumais tiekėjas remiasi pagal VPĮ 49 straipsnį, nevadinami subtiekėjais tik šiose pirkimo sąlygose ir jos prieduose, išskyrus sutarties projektą. Sutarties projekte, ūkio subjektai, kurių pajėgumais tiekėjas remiasi yra vadinami subtiekėjais (subrangovais) (kai sutarties nuostatos taikomos subtiekėjams bendrai, nepriklausomai nuo rėmimosi jų pajėgumais) ir subtiekėjais (subrangovais), kurių pajėgumais remiamasi (tais atvejais, kai sutarties nuostatos bus taikomos tik subrangovams, kurių pajėgumais remiamasi).

Konfidencialia informacija gali būti, pavyzdžiui komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos:
1) jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;

2) jeigu tai pažeistų VPĮ 33, 58 straipsniuose ir 86 straipsnio 9 dalyje nustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;

3) pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis – tuo atveju, kai ši informacija reikalinga tiekėjui jo teisėtiems interesams ginti;

4) informacija apie pasitelktus ūkio subjektus, kurių pajėgumais remiasi tiekėjas, ir subrangovus – tuo atveju, kai ši informacija reikalinga tiekėjui jo teisėtiems interesams ginti.

Perkančioji organizacija, Viešojo pirkimo komisija (toliau – Komisija), jos nariai ar ekspertai ir kiti asmenys negali tretiesiems asmenims atskleisti iš tiekėjų gautos informacijos, kurią jie nurodė kaip konfidencialią. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 3 (tris) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali, todėl tiekėjui nurodžius tokią informaciją kaip konfidencialią, perkančioji organizacija turi teisę ją skelbti.
6.1.2. Atitiktį kvalifikaciniams reikalavimams, nurodytiems pirkimo sąlygų 7.5.2.1, 7.5.2.2 punktuose,  pagrindžiantys dokumentai.

6.1.3. užpildytas EBVPD (pirkimo sąlygų 3 priedas). Pateikdamas pasiūlymą, tiekėjas patvirtina ir EBVPD tikrumą. Subtiekėjas, kurio pajėgumais tiekėjas nesiremia, ir kvazisubrangovą atskiro EBVPD neteikia;
6.1.4. Kiekvieno pasitelkto ūkio subjekto, kurio pajėgumais tiekėjas remiasi (jei tokius nurodė pasiūlymo formoje (pirkimo sąlygų 1 priedas)), pasirašytos laisvos formos deklaracijos ar kito dokumento, patvirtinančio sutikimą dalyvauti šiame viešajame pirkime ir atlikti / teikti jam tiekėjo pavestus darbus / paslaugas, skaitmeninę kopiją. Tiekėjas gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą pirkimo vykdytojui pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami.
Pastaba. Ūkio subjektai, kurių pajėgumais tiekėjas remiasi, turi būti išviešinti teikiant pasiūlymą, nes po pasiūlymo pateikimo termino pabaigos pasitelkti (nurodyti) naujų ūkio subjektų, kurių pajėgumais tiekėjas remiasi, tam, kad atitiktų kvalifikacijos reikalavimus, tiekėjas negalės, t. y. po pasiūlymo pateikimo tiekėjas neturi teisės nurodyti naujų ūkio subjekt, kurių pajėgumais tiekėjas remiasi, nes tokie veiksmai, laikomi esminiu pasiūlymo keitimu, prieštarauja Viešųjų pirkimų tarnybos taisyklių (Pasiūlymų patikslinimo, papildymo ar paaiškinimo taisyklės) nuostatoms (VPĮ 45 str. 3 d.) ir todėl toks tiekėjo pasiūlymas yra atmetamas, kaip nurodyta 13.2 punkte. Jeigu teikiant pasiūlymą išviešintas ūkio subjektas, kurio pajėgumais tiekėjas remiasi, netenkins jam keliamų kvalifikacijos reikalavimų ir/arba turės VPĮ 46 straipsnio 21 dalyje ir/arba 46 straipsnio 4 dalies 6 punkte nurodytą pašalinimo pagrindą, perkančioji organizacija pareikalaus per jos nustatytą terminą pakeisti jį reikalavimus atitinkančiu ūkio subjektu, kurio pajėgumais tiekėjas remiasi.
6.1.5. Kiekvieno specialisto, kurio pajėgumais tiekėjas remiasi ir kurį ketina įdarbinti (toliau – kvazisubrangovai) (t. y. jei jis pasiūlymo pateikimo metu nėra tiekėjo darbuotojas) (jei tokius nurodė Pasiūlymo formoje (1 priedas), pasirašytos laisvos formos sutikimas, patvirtinantis atlikti / teikti sutartyje nurodytus darbus / paslaugas, konkrečiai juos / jas įvardinant, ir tiekėjo patvirtinimas, kad laimėjęs konkursą, įdarbins šį specialistą, skaitmeninės kopijos. 
Pastaba. Kvazisubrangovai turi būti išviešinti teikiant pasiūlymą, nes po pasiūlymo pateikimo termino pabaigos pasitelkti (nurodyti) naujų kvazisubrangovų tam, kad atitiktų kvalifikacijos reikalavimus, negalės, t. y. po pasiūlymo pateikimo tiekėjas neturi teisės nurodyti naujus kvazisubrangovus, nes tokie veiksmai, laikomi esminiu pasiūlymo keitimu, prieštarauja Viešųjų pirkimų tarnybos taisyklių (Pasiūlymų patikslinimo, papildymo ar paaiškinimo taisyklės) nuostatoms (VPĮ 45 str. 3 d.) ir todėl toks tiekėjo pasiūlymas yra atmetamas, kaip nurodyta pirkimo sąlygų 13.2 punkte. Jeigu teikiant pasiūlymą išviešintas kvazisubrangovas netenkins jam keliamų kvalifikacijos reikalavimų, perkančioji organizacija pareikalaus per jos nustatytą terminą pakeisti jį reikalavimus atitinkančiu kvazisubrangovu.

6.1.6. Jungtinės veiklos sutartis, jeigu pirkimo procedūroje dalyvauja jungtinės veiklos sutartimi susivienijusių ūkio subjektų grupė, pateikiama skaitmeninė jungtinės veiklos sutarties kopija. Sutartis turi būti patvirtinta šalių parašais (notaro patvirtinimo nereikalaujame). Šioje sutartyje turi būti aiškiai nurodytos kiekvienos šalies pareigos, vykdant pirkimo sutartį. Sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
6.2. Perkančioji organizacija šiame pirkime dalyviams nenustato kokybės vadybos sistemos standartų, įskaitant ir prieinamumo neįgaliems standartus.
6.3. Perkančioji organizacija nereikalauja, kad pasiūlymas būtų pasirašytas, išskyrus jei pateiktoje tam tikro pasiūlymo dokumento formoje reikalaujama ją pasirašyti.
6.4. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://viesiejipirkimai.lt. Pasiūlymai, pateikti popierine forma arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo sąlygų reikalavimų.

6.5. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt). Visi dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz.: jpg, pdf, doc, xls ir kt.). 

6.6. Tiekėjas prisiima visas išlaidas, susijusias su pasiūlymo parengimu ir įteikimu.

6.7. Pasiūlymas turi galioti ne mažiau kaip 60 dienų nuo pasiūlymų priėmimo termino pabaigos, nurodytos pagrindinėje pirkimo informacijoje. Jei tiekėjo pasiūlyme nebus nurodytas jo galiojimo laikas, bus laikoma, kad pasiūlymas galioja tiek, kiek nustatyta pirkimo sąlygose. 
6.8. Tiekėjas gali pateikti tik vieną pasiūlymą, negalima teikti alternatyvių pasiūlymų.

7. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI, EBVPD IR JAME PATEIKIAMOS INFORMACIJOS PATVIRTINIMO PRIEMONĖS.

7.1. Perkančioji organizacija tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo sąlygų 7.5 punkto lentelėje nustatytų tiekėjo pašalinimo pagrindų ar neatitinka bent vieno iš pirkimo sąlygų 7.5 punkto lentelėje nustatytų kvalifikacijos reikalavimų. 

7.2. Perkančioji organizacija reikalauja, kad tiekėjas, teikdamas pasiūlymą, pateiktų EBVPD, kaip nurodyta 6.1.3 punkte – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, tiekėjo ir subjektų, kurių pajėgumais jis remiasi pagal VPĮ 49 straipsnį, atitikimą pirkimo dokumentuose nustatytiems reikalavimams.

7.3. Tiekėjai gali pakartotinai naudoti EBVPD, kurį jie naudojo ankstesnėje pirkimo procedūroje, jeigu jie patvirtina, kad šiame dokumente esanti informacija yra teisinga.

7.4. Perkančioji organizacija šiame pirkime tikrins tiekėjų kvalifikaciją. Visi tiekėjai kartu su pasiūlymu turi pateikti dokumentus, patvirtinančius tiekėjo atitiktį kvalifikaciniams reikalavimams, nurodytiems pirkimo sąlygų 7.5.2.1 ir 7.5.2.2. papunkčiuose.
Perkančioji organizacija kvalifikaciją tikrins ne pilna apimtimi, todėl tiekėjas perkančiajai organizacijai įsipareigoja, kad sutartį vykdys tik tokią teisę turintys asmenys (tiek juridiniai, tiek fiziniai).
7.5. Tiekėjo pašalinimo pagrindų nebuvimo ir kvalifikacijos reikalavimų lentelė:

Tuo atveju, jeigu pirkimo procedūroje dalyvauja jungtinės veiklos sutarties pagrindu ūkio subjektų grupė pašalinimo pagrindų nebuvimo reikalavimus privalo atitikti kiekviena jungtinės veiklos sutarties šalis ir pateikti EBVPD.

Tuo atveju, jeigu pirkimo procedūroje tiekėjas pasitelkia ūkio subjektus, kurių pajėgumais tiekėjas remiasi, kad atitiktų kvalifikacijos reikalavimus, savo įsipareigojimams vykdyti, pasitelkti ūkio subjektai privalo atitikti pašalinimo pagrindų nebuvimo reikalavimus ir tiekėjas privalo pateikti ūkio subjekto, kurio pajėgumais tiekėjas remiasi, išskyrus kvazisubrangovo,  EBVPD.

	7.5.1. Tiekėjo pašalinimo pagrindų nebuvimas 

	Pateikiamas EBVPD, papildomi dokumentai nereikalaujami. 

7.5.1.1. (VPĮ 46 straipsnio 21 dalis) Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
7.5.1.2. (VPĮ 46 straipsnio 4 dalies 6 punktas) Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 

Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją: 

https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/

https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas

	Kvalifikacijos reikalavimai*
	Kvalifikacijos reikalavimų atitikimą įrodanti informacija ir dokumentai, kuriuos turi pateikti tiekėjas

	7.5.2. Tiekėjas pasiūlymų pateikimo termino pabaigos dieną turi:

7.5.2.1. turėti teisę verstis statybos darbų veikla (vadovaujantis LR statybos įstatymo 18 straipsnio 6 d.): 

Tiekėjas turi turėti teisę būti ypatingojo statinio statybos rangovu:
Pastato tipas: negyvenamieji pastatai; 
Pastatų paskirties grupė: pagalbinių;

Pastatų paskirtis: pagalbinio ūkio, taip pat minėti statiniai esančio kultūros paveldo objekto teritorijoje, jo apsaugos zonoje, kultūros paveldo vietovėje¹.

Statybos darbų sritis: Bendrieji statybos darbai: (žemės darbai (statybos sklypo reljefo tvarkymas, iškasų, tranšėjų kasimas ir užpylimas); statybinių konstrukcijų (gelžbetonio, betono, metalo, mūro) statyba ir montavimas) ir / ar griovimo darbai.

Pastaba.

1) ¹Jei atestate yra nurodytas visas pastatų pobūdis (neišskirtas/nenurodytas pastatų tipas, pastatų paskirties grupė, pastatų paskirtis) ar pastatų  tipas, paskirties grupė, pastatų paskirtis ar statybos darbų sritys yra išskirti ir tarp jų yra nurodytas reikalaujamas – tokie atestatai yra tinkami.
	Pateikiama: 
Viešosios įstaigos Statybos sektoriaus vystymo agentūros arba VĮ Statybos produkcijos sertifikavimo centro išduotas kvalifikacijos atestatas, suteikiantis teisę rangovui atlikti 7.5.2.1 papunktyje nurodytus statybos darbus. 
Tiekėjas pasiūlymo pateikimo termino pabaigos dienai turi turėti teisę verstis šiame punkte nurodyta veikla savo kilmės šalyje. Tiekėjo, registruoto Europos Sąjungos valstybėje narėje, Europos ekonominės erdvės valstybėje narėje arba Šveicarijos Konfederacijoje priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą kreiptis į atitinkamą Lietuvos Respublikos instituciją dėl teisės pripažinimo dokumento išdavimo, kurį turi įgyti prieš pasirašant sutartį (PO pasitikrins LT registruose). 

Tiekėjai, registruoti trečiojoje šalyje atestuojami LR statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ nustatyta tvarka.

Tiekėjas privalo pateikti nurodyto kvalifikacijos atestato kopiją, išskyrus atvejus, jei informacija apie turimą kvalifikacijos atestatą yra paskelbta viešai skelbiamame registre. 



	7.5.2.2. paskirti specialistą (-us), kurio (-ų) kvalifikacija atitinka nurodytus reikalavimus (reikalavimai nustatomi vadovaujantis Lietuvos Respublikos statybos įstatymu):

- ne mažiau kaip 1 (vieną) neypatingojo statinio statybos vadovą:
pastato tipas: negyvenamieji pastatai; 
pastato paskirties grupė: pagalbinių, 
pastato paskirtis: pagalbinio ūkio, taip pat minėti statiniai esančio kultūros paveldo objekto teritorijoje, jo apsaugos zonoje, kultūros paveldo vietovėje2;  
Pastabos:

1) Reikalaujamą kvalifikaciją siūlomas (-i) specialistas (-ai) privalo būti įgijęs (-ę) iki pasiūlymų pateikimo termino pabaigos.
2) Tiekėjas privalo paskirti reikiamą skaičių specialistų, kad užtikrintų tinkamą sutarties vykdymą. 

3) 2Specialisto (-ų) atestatas (-ai) atitiks reikalavimus, jei jis/jie atestuoti daugiau pastatų tipų, pastatų paskirčių grupių ar pastatų paskirčių, nei minimalūs kvalifikacijos reikalavimai.
	Pateikiama:

1) Rangovo vadovaujančių darbuotojų (specialistų) ir asmenų atsakingų už sutarties vykdymą sąrašas (parengtas pagal pirkimo sąlygų 4 priedą) „Rangovo vadovaujančių darbuotojų (specialistų) ir asmenų, atsakingų už Sutarties vykdymą, sąrašas“), pateiktas elektroninėje formoje, nurodant vardus, pavardes, profesinę kvalifikaciją, dabartinę darbovietę;

2) Viešosios įstaigos Statybos sektoriaus vystymo agentūros ar VĮ Statybos produkcijos sertifikavimo centro ar LR Architektų rūmų išduotas neypatingo statinio statybos vadovo kvalifikacijos atestatas, suteikiantis teisę atlikti nurodytus darbus arba kiti lygiaverčiai įrodymai;

3) specialisto – kvazisubrangovo sutikimas atlikti sutartyje nurodytus darbus/paslaugas, jei jis dirba kitoje įmonėje (ne tiekėjo ar ūkio subjekto, kurio pajėgumais tiekėjas remiasi, įmonėje) ir tiekėjo ar ūkio subjekto, kurio pajėgumais tiekėjas remiasi, patvirtinimas, kad laimėjęs konkursą, įdarbins šį kvazisubrangovą (tik tuo atveju, jei šis specialistas nesiūlomas kaip ūkio subjektas, kurio pajėgumais tiekėjas remiasi).

Specialistas (-ai) pasiūlymo pateikimo termino pabaigos dienai turi turėti teisę verstis šiame punkte nurodyta veikla savo kilmės šalyje. Priimami Europos Sąjungos valstybės narės, Europos ekonominės erdvės valstybės narės arba Šveicarijos Konfederacijos šalies specialisto dokumentai, išduoti, jo kilmės šalies kompetentingų institucijų, tačiau toks užsienio šalies specialistas turi pareigą kreiptis į atitinkamą Lietuvos Respublikos instituciją dėl teisės pripažinimo dokumento, kurį turi įgyti prieš pasirašant sutartį (PO pasitikrins LT registruose), išdavimo. 

Specialistas, registruotas trečiojoje šalyje, atestuojamas LR statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ nustatyta tvarka.

Pateikiamos atitinkamų dokumentų skaitmeninės kopijos

	
	

	*Tiekėjo kvalifikacija dėl teisės verstis atitinkama veikla nėra tikrinama visa apimtimi. Vadovaujantis VPĮ 35 str. 2 d. 3 p., sutarties projekte (pirkimo sąlygų 2 priedas) nustatytas tiekėjo įsipareigojimas, kad pirkimo sutartį vykdys tik tokią teisę turintys asmenys. Tiekėjas, Užsakovui paprašius, turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys iki atitinkamų veiklų vykdymo pradžios.

	PASTABOS:

	Jeigu pirkimo procedūroje dalyvauja jungtinės veiklos sutarties pagrindu ūkio subjektų grupė
	Kvalifikacijos reikalavimų 7.5.2.1 punkto reikalavimus turi atitikti ir pateikti nurodytus dokumentus tas ūkio subjektų grupės narys, kuris atliks atitinkamus darbus, 7.5.2.2. punkto reikalavimus turi atitikti ir pateikti nurodytus dokumentus ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.

Pateikiamos dokumentų skaitmeninės kopijos arba dokumentai elektroninėje formoje.

	Tiekėjas turi teisę pasitelkti ūkio subjektus, kurių pajėgumais tiekėjas remiasi savo įsipareigojimams vykdyti. 
	Ūkio subjekto, kurio pajėgumais tiekėjas remiasi, dokumentai, nurodyti 7.5.2.1 punkte, pateikiami, jei ūkio subjektas atliks atitinkamus darbus, 7.5.2.2 punkte nurodyti dokumentai pateikiami tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų. Pateikiama ketinamo pasitelkti ūkio subjekto, kurio pajėgumais tiekėjas remiasi, pasirašyta laisvos formos deklaracija ar kitas dokumentas, patvirtinantis sutikimą dalyvauti šiame viešajame pirkime ir atlikti jam pavestus darbus/paslaugas/prekes, konkrečiai juos įvardijant.

Pateikiamos dokumentų skaitmeninės kopijos arba el. parašu pasirašyti dokumentai.

Galimybė pasitelkti trečiuosius asmenis nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.

	Jei tiekėjas (jo pasitelkiami specialistai) pats atitinka nustatytą reikalavimą, tačiau pirkimo sutarties vykdymui ketina pasitelkti subtiekėjus (jo specialistus), subtiekėjų specialistai privalo atitikti reikalavimus nustatytus 7.5.2.2 p.
	Dėl 7.5.2.2 punkto – subtiekėjo specialisto dokumentai, nurodyti 7.5.2.2 punkte pateikiami, jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. 


Tiekėjas pateikdamas dokumentų kopijas, deklaruoja, kad kopijos yra tikros. Perkančioji organizacija pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus.

8. REIKALAVIMAI DARBŲ ATLIKIMUI, DARBŲ SUDĖTIS IR APIMTYS.
8.1. Tiekėjas, vadovaudamasis Lietuvos Respublikos statybos įstatymo, statybos techninių reglamentų ir kitų teisės aktų, reglamentuojančių projektavimo, statybos darbus ir statybos veiklą Lietuvos Respublikoje, reikalavimais, privalės atlikti sutarties 1 punkte nurodytus darbus, parengti griovimo darbų aprašą, suderinti teisės aktų numatyta tvarka su Kultūros paveldo departamento prie Kultūros ministerijos Kauno teritoriniu skyriumi ir kitomis atsakingomis institucijomis, suteikti darbams būtinas inžinerines paslaugas, kurios apima ir reikalingų leidimų ir licencijų gavimą, reikalingos vykdomosios dokumentacijos parengimą, suderinimą ir jos perdavimą Užsakovui.
8.2. Kiti reikalavimai pateikti sutarties projekte (2 priedas).

8.3. Bendra pasiūlymo kaina neturi viršyti 25 000,00 Eur su PVM. Tuo atveju, jei bendra pasiūlymo kaina viršys nurodytą kainą, pasiūlymas bus atmestas kaip neatitinkantis pirkimo dokumentų reikalavimų. Perkančioji organizacija, vertindama tiekėjų pasiūlymus, atsižvelgs į galutinę jos mokėtinų lėšų sumą, įskaitant perkančiosios organizacijos ir pirkimą laimėjusio tiekėjo įgyjamas mokestines prievoles susijusias su PVM.
9. PIRKIMO DOKUMENTŲ PAAIŠKINIMAI.
9.1. Pirkimo dokumentai gali būti paaiškinami, patikslinami tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Tiekėjai CVP IS priemonėmis, likus ne mažiau kaip 2 darbo dienoms iki pasiūlymų pateikimo termino pabaigos, gali pateikti pasiūlymus dėl pirkimo dokumentų patikslinimų, prašyti paaiškinti pirkimo sąlygas. 
9.2. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti ar patikslinti pirkimo dokumentus CVP IS priemonėmis.

9.3. Perkančioji organizacija turi paaiškinimus, patikslinimus CVP IS priemonėmis pateikti visiems tiekėjams ne vėliau kaip likus 1 darbo dienai iki pasiūlymų pateikimo termino pabaigos. Perkančioji organizacija, atsakydama tiekėjui, kartu siunčia paaiškinimus ir visiems kitiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti ir (ar) patikslinti pirkimo dokumentus.
9.4. Bet kokia informacija, pirkimo dokumentų paaiškinimai, pranešimai ar kitas pirkimo organizatoriaus ir tiekėjo susirašinėjimas yra vykdomas tik CVP IS susirašinėjimo priemonėmis. 

9.5. Perkančioji organizacija neketina rengti susitikimų su tiekėjais dėl pirkimo dokumentų paaiškinimų, tačiau tiekėjai turi teisę apžiūrėti objektą. 
Kontaktinis asmuo numatomo griauti objekto apžiūrai Algirdas Stankevičius, tel. +370 687 29306, el. p. algirdas.stankevicius@kaunas.lt.
10. KAINODAROS TAISYKLĖS.

Tiekėjai, rengdami pasiūlymus ir vykdydami sutartį, vadovaujasi sutarties projekte (2 priedas) nurodytomis kainodaros taisyklėmis. Sutarčiai taikoma fiksuotos kainos kainodara.
11. PASIŪLYMŲ PATEIKIMO TVARKA IR TERMINAI.
11.1. Tiekėjas pasiūlymą pateikia CVP IS priemonėmis (https://viesiejipirkimai.lt); 
Perkančioji organizacija reikalauja pasiūlymą sudarančius dokumentus teikti tik elektroninėmis priemonėmis naudojant CVP IS, dokumentus pateikiant doc, jpg, xls, pdf formatais. Tiekėjo pasiūlymą sudaro pirkimo sąlygų 6.1 punkte nurodytų dokumentų visuma.

11.2. Pasiūlymą dalyvis CVP IS priemonėmis pateikia iki pagrindinėje pirkimo informacijoje nurodyto pasiūlymų pateikimo termino pabaigos.
11.3. Su CVP IS priemonėmis pateiktais pasiūlymais susipažįstama pagrindinėje pirkimo informacijoje nurodytą galutinę pasiūlymų pateikimo dieną. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas dalyviams bus pateikta po sprendimo dėl pirkimą laimėjusio pasiūlymo priėmimo. 
11.4. Tiekėjo pasiūlymas bei kita korespondencija pateikiami lietuvių ir/arba anglų kalba, išskyrus pirkimo dokumentuose ar jų prieduose numatytas išimtis. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą (pateikiamas skenuotas dokumentas elektroninėje formoje). Vertimo į lietuvių kalbą patvirtinimas bus laikomas tinkamu, jeigu vertimas bus patvirtintas tiekėjo ar jo įgalioto asmens parašu ir antspaudu (jeigu turi).

11.5. Kol nesibaigė pasiūlymų pateikimo terminas, tiekėjas turi teisę CVP IS priemonėmis pakeisti  arba atsiimti (atšaukti) savo pateiktą pasiūlymą. Norėdamas vėl pateikti atsiimtą (atšauktą) ir pakeistą pasiūlymą, tiekėjas turi jį pateikti iš naujo. Po pasiūlymų pateikimo termino pabaigos tiekėjas negali nei atsiimti (atšaukti), nei pakeisti jau pateikto savo pasiūlymo. 
11.6. Pasiūlymų šifravimas. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
11.6.1. iki pasiūlymų pateikimo termino pabaigos (nurodytos pagrindinėje pirkimo informacijoje)  naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti Viešųjų pirkimų tarnybos interneto svetainėje https://vpt.lrv.lt/uploads/vpt/documents/files/uzssisfravimo%20instrukcija(1).pdf;
11.6.2. iki vokų atplėšimo pradžios (nurodytos pagrindinėje pirkimo informacijoje) ( t. y. ne vėliau kaip per 30 min. nuo pasiūlymų pateikimo termino pabaigos) CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis: el. paštu vilma.tamasiene@kaunas.lt arba jurate.dabasinskiene@kaunas.lt. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija telefonu ir (arba) kitais būdais). 
11.6.3. Tiekėjui užšifravus visą pasiūlymą ir iki aukščiau nurodyto laiko nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
12. PASIŪLYMŲ VERTINIMAS. Perkančioji organizacija, nagrinėdama pasiūlymus: 

12.1. tikrina, ar pasiūlytos ne per didelės kainos, ar jos neviršija pirkimo sąlygų 8.3. punkte nurodytos kainos;

12.2. sudaro pasiūlymų eilę. Perkančioji organizacija vertina tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, nes neatitinka VPĮ 45 straipsnio 1 dalyje nustatytų sąlygų, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas arba atmetami visi gauti pasiūlymai.
12.3. tikrina, ar pasiūlymas atitinka pirkimo dokumentuose nustatytus reikalavimus, ar tiekėjų pasiūlymuose nurodytos paslaugos ar darbai atitinka techninės specifikacijos reikalavimus, ar nėra ekonomiškai naudingiausią pasiūlymą pateikusio dalyvio pašalinimo pagrindų, ir ar šis dalyvis atitinka jam keliamus kvalifikacijos reikalavimus, jei reikia, kreipiasi dėl pasiūlymo paaiškinimo ir pan. Jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų gali prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240;
12.4. tikrina, ar tiekėjų pateikti kvalifikacijos reikalavimų atitiktį pagrindžiantys dokumentai atitinka pirkimo dokumentuose nustatytus reikalavimus. Jei tiekėjas pateikė netikslius, neišsamius kvalifikacijos atitiktį pagrindžiančius dokumentus arba jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą;
12.5. perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainos, siūlomą pirkimo objektą, padaryti pakeitimų dėl ko pasiūlymas iš netinkamo taptų tinkamu ir pan.;
12.6. jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus, pvz., jungtinės veiklos sutartį, ar jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą; 
12.7. radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos (be PVM), jeigu taikoma įkainio kainodara – įkainio (-ių) (be PVM). Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

12.8. įvertina, ar ekonomiškai naudingiausią pasiūlymą pateikusio tiekėjo pasiūlyme nurodyta kaina (jos sudedamosios dalys) neatrodo neįprastai maža. Jeigu pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo tokią kainą pasiūliusį dalyvį ją pagrįsti, vadovaujantis VPĮ 57 straipsnio 2 dalies nuostatomis;

12.9. reikalaujami paaiškinimai ir (ar) patikslinimai yra pateikiami tik CVP IS susirašinėjimo priemonėmis. Tiekėjui neatsakius iki paklausime nurodytos datos ir valandos arba pavėlavus pateikti atsakymą ir jį pagrindžiančią informaciją, laikoma, kad tiekėjas atsakymo nepateikė;
12.10. gali nevertinti viso pasiūlymo, jei patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
13. PASIŪLYMAS ATMETAMAS, JEIGU:

13.1. jei dalyvis pasiūlymą ar jo dalį pateikė ne CVP IS priemonėmis (išskyrus, kai tai numatyta pirkimo dokumentuose) arba pateikė pavėluotai, t. y. pasibaigus nustatytam terminui;

13.2. pasiūlymas neatitiko pirkimo dokumentuose nurodytų reikalavimų (neužpildytas (dėl kainos dalies) / nepateiktas pirkimo sąlygų 1 priedas ,,Pasiūlymo forma“; teikiant pasiūlymą neišviešinti pasitelkti ūkio subjektai ir (ar) kvazisubrangovai, kurių pajėgumais tiekėjas remiasi; pateiktas pasiūlymas atlikti tik dalį darbų; tiekėjo pasiūlyta kaina viršijo pirkimo sąlygų 8.3 punkte nurodytą pasiūlymo kainą; tiekėjas nepateikė pasiūlymo kainos, t. y. tiekėjas užšifravo pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus ir iki pirkimo sąlygose nurodyto laiko nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento ir kt.);

13.3. tiekėjas per perkančiosios organizacijos nustatytą protingą terminą neištaisė pasiūlyme pastebėtų aritmetinių klaidų ir (ar) nepatikslino, nepapildė arba nepaaiškino informacijos, kaip nurodyta Viešųjų pirkimų tarnybos nustatytose Pasiūlymo patikslinimo, papildymo ar paaiškinimo taisyklėse (VPĮ 45 str. 3 d.);
13.4. tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir perkančiosios organizacijos prašymu jų nepateikė, nepatikslino per perkančiosios organizacijos nustatytą terminą;
13.5. tiekėjas nepateikė kvalifikaciją patvirtinančių dokumentų, neatitiko kvalifikacijai keliamų reikalavimų, nurodytų pirkimo sąlygų 7.5.2.1, 7.5.2.2 punktuose, arba perkančiosios organizacijos prašymu nepateikė ar nepatikslino pateiktų netikslių ar neišsamių kvalifikacijos dokumentų per perkančiosios organizacijos nustatytą terminą;

13.6. yra nustatytas VPĮ 46 straipsnio 2¹ dalyje (taikoma juridiniams asmenims) nurodytas pašalinimo pagrindas, t. y.  tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose, ir/arba yra 46 straipsnio 4 dalies 6 punkte nurodytas pašalinimo pagrindas.

13.7. tiekėjas, perkančiajai organizacijai paprašius, per jos nurodytą protingą terminą nepateikė tinkamų pasiūlytos mažiausios kainos pagrįstumo įrodymų.
14. PASIŪLYMO VERTINIMO KRITERIJUS IR PASIŪLYMŲ EILĖS SUDARYMAS.
14.1. Perkančioji organizacija ekonomiškai naudingiausią pasiūlymą išrinks pagal kainą.
Ekonomiškai naudingiausiu pasiūlymu laikomas mažiausios kainos pasiūlymas.

Pasiūlymo kaina turi būti nurodoma eurais ir apskaičiuota taip, kaip nurodyta pirkimo sąlygų 1 priede. Apskaičiuojant pasiūlymo kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.
14.2. Perkančioji organizacija į pasiūlymų eilę įtraukia visus, išskyrus atmestus, pasiūlymus, pažymint, kurie pasiūlymai nebuvo vertinami. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė tik vienas tiekėjas ar pirkimo procedūrų metu atmetus kitus pasiūlymus, liko tik vienas tiekėjas. 
14.3. Laimėjusiu gali būti nustatytas toks pasiūlymas, kuris atitinka VPĮ 45 straipsnio 1 dalyje nustatytas sąlygas. 
14.4. Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, vadovaujantis VPĮ 58 straipsnio 1 dalies reikalavimais. 
15. PIRKIMO SUTARTIES SUDARYMAS.
15.1. Perkančioji organizacija sudaryti pirkimo sutartį pagal pirkimo sąlygų 2 priede pateiktą sutarties projektą siūlo tam tiekėjui, kurio pasiūlymas nustatytas laimėjusiu. Dalyvis sudaryti pirkimo sutarties kviečiamas raštu ir jam nurodomas laikas, iki kada jis turi sudaryti pirkimo sutartį.
15.2. Sudarant pirkimo sutartį, joje negali būti keičiama laimėjusio tiekėjo pasiūlymo kaina (kai taikoma įkainio kainodara – siūlomą (-us) įkainį (-ius) be PVM) ir kitos pirkimo dokumentuose nustatytos pirkimo sąlygos.
15.3. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatyta tvarka. 
15.4. Pirkimo sutartis turi būti sudaroma nedelsiant. Sutarties sudarymo atidėjimo terminas netaikomas.
15.5. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį VPĮ ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju,  arba jeigu tiekėjas iki perkančiosios organizacijos nurodyto termino nepateikia pirkimo sutarties projekte nustatyto sutarties įvykdymo užtikrinimą patvirtinančio dokumento (jeigu reikalaujama) arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ir / ar nepateikusio pirkimo sutarties įvykdymo užtikrinimo (jeigu reikalaujama) ir / ar neįvykdžiusio kitų pirkimo sutarties įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos.
15.6. Sutartis įsigalioja: 
- jei sudaroma elektroninė sutartis, ji įsigalioja, kai sutarties šalys ją pasirašo kvalifikuotais elektroniniais parašais. Elektroninė sutartis sudaroma vienu egzemplioriumi;

- jei sudaroma popierinė Sutartis, ji įsigalioja, kai ją fiziniais parašais pasirašo Šalys ir patvirtina antspaudais, jei antspaudą Sutarties Šalis turėti privalo. Popierinė Sutartis sudaroma dviem vienodą teisinę galią turinčiais egzemplioriais, po vieną abiem Šalims.

Sutartis galioja iki visiško sutartinių įsipareigojimų įvykdymo, bet ne ilgiau kaip 6 (šešis) mėnesius. Sutarties galiojimo pabaiga neatleidžia Šalių nuo visiško Sutartimi prisiimtų įsipareigojimų įvykdymo.

16. PIRKIMO PROCEDŪRŲ NUTRAUKIMAS. 
16.1. Bet kuriuo metu iki pirkimo sutarties sudarymo perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti (nėra lėšų paslaugoms/darbams/prekėms apmokėti, kt.), arba pirkimo dokumentuose padaryta esminių klaidų, dėl kurių pirkimas tampa netikslingas ar jį įvykdžius būtų įsigytas perkančiosios organizacijos poreikius neatitinkantis pirkimo objektas ir privalo tai padaryti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
16.2. Perkančioji organizacija neatlygina dalyviams nuostolių, patirtų dėl pirkimo procedūrų nutraukimo.

17. GINČŲ NAGRINĖJIMO TVARKA. 
17.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai VPĮ VII skyriuje nustatyta tvarka. Pretenzija turi būti pateikta raštu. Perkančiosios organizacijos priimtas sprendimas gali būti skundžiamas teismui VPĮ VII skyriuje nustatyta tvarka. 

17.2. Perkančioji organizacija nagrinėja tik tiekėjų pretenzijas, kurios gautos iki pirkimo sutarties sudarymo dienos ir pateiktos laikantis VPĮ 102 straipsnio 1 dalyje nustatytų terminų.
17.3. Perkančioji organizacija, gavusi pretenziją, sudaro pirkimo sutartį ne anksčiau negu po 5 (penkių) darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolika) dienų.

PRIDEDAMA:
1. Pasiūlymo forma (1 priedas);
2. Sutarties projektas su priedu (2 priedas);

3. EBVPD (3 priedas);

4. Rangovo vadovaujančių darbuotojų (specialistų) ir asmenų, atsakingų už sutarties vykdymą, sąrašo forma (4 priedas);
5. Techninė dokumentacija (5 priedas).
Sąlygas parengė:

Centrinio viešųjų pirkimų ir koncesijų skyriaus

Daiva Čeponienė
Centrinio viešųjų pirkimų ir koncesijų skyriaus

Vilma Tamašienė
Sąlygas suderino:

Statybos valdymo skyriaus vedėjas
Paulius Pachomovas
Statybos valdymo skyriaus
Remonto darbų poskyrio vedėja
Ausma Alešiūnienė
Statybos valdymo skyriaus
Remonto darbų poskyrio specialistas
Algirdas Stankevičius
